open-index/open-wikipedia-markdown huggingface dataset:
Համլետ, ողբերգություն Շեքսպիրի (Թումանյան)

**««Համլետ», ողբերգություն Շեքսպիրի։ Անգլերենից թարգմանեց Հովհաննես խան Մասեհյան»**, Հովհաննես Թումանյանի հոդվածներից մեկը, որը տպագրվել է 1896 թվականին։

## Պատմություն
Տպագրվել է 1896 թվականին «Տարազ» շաբաթաթերթի 40, 41, 42, 43, 44, 45 համարների «Մատենախոսություն» բաժնում։ Ապա տպագրվել է 1935 թվականին Երևանում հրատարակված Նվարդ Թումանյանի կազմած և խմբագրած «Թումանյանը քննադատ» գրքի 37-60-րդ էջերում։ Այնուհետև հրատարակվել է Թումանյանի «Երկերի ժողովածու»-ի 4-րդ հատորի 25-48-րդ էջերում։

Թումանյանի թանգարանում պահվում են հոդվածի որոշ սևագիր պատառիկներ։ Այդտեղ է գտնվում նաև «Տարազ»-ի սեփական օրինակը, ինչի վրա «Համլետի» Բաբազյանի թարգմանության հրատարակությունից հետո, Թումանյանը համեմատել է երկու թարգմանությունները և Մասեհյանի թարգմանության մի քանի տողերի դիմաց, լուսանցքում մեջբերել է Բաբազյանի թարգմանության համապատասխան տողերը։

«Համլետի» 1894 թվականի հայերեն հրատարակության իր սեփական օրինակի լուսանցքներում Թումանյանը Մասեհյանի թարգմանությունը համեմատել է ռուսական 6 թարգմանությունների հետ և կատարել բազմաթիվ շտկումներ և դիտողություններ։

«Համլետի» երկրորդ հրատարակության (1921 թվական) մեջ Մասեհյանը հաշվի է առել Թումանյանի գրախոսության մեջ եղած դիտողությունները։

Հոդվածում հիշատակվում են Շեքսպիրի «Համլետ», «Վենետիկի վաճառականը», «Ռոմեո և Ջուլիետ» ստեղծագործությունները։

Թումանյանի երկեր լիակատար ժողովածուի 6-րդ հատորում արտատպվել է «Տարազ» շաբաթաթերթից։

## Ծանոթագրություններ

Կատեգորիա:Հովհաննես Թումանյանի հոդվածներ
Դինա Կամինսկայա

**Դինա Իսաակովնա Կամինսկայա** (, ), խորհրդային փաստաբան և իրավապաշտպան, որը հայտնի է 1960-ականների և 1970-ականների սկզբների խորհրդային այլախոհների նկատմամբ դատավարություններին մասնակցությամբ, ինչպես նաև ամերիկյան հուշավիպագիր գրող և մարդու իրավունքների թեմայով հաղորդումների ռադիոհաղորդավար, 1989 թվականից՝ Մոսկվայի Հելսինկյան խմբի անդամ։ Իրավագետ Կոնստանտին Սիմիսի կինը, քաղաքագետ Դմիտրի Սայմսի՝ մայրը։

## Կենսագրություն
Դինա Կամինսկայան ծնվել է 1919 թվականի հունվարի 13-ին, Եկատերինոսլավում։ Նրա ծնողները՝ Իսահակ Էֆիմովիչը և Օլգա Կառլովնա Կամինսկիները, սերում էին աղքատ գավառական հրեա ընտանիքներից։ Հայրն ու ավագ քույրը փաստաբաններ էին, ինչն էականորեն ազդել էր Դինայի մասնագիտության ընտրության վրա։

1941 թվականին Դինա Կամինսկայան ավարտել է Մոսկվայի իրավաբանական ինստիտուտը և աշխատել որպես փաստաբան։ Եղել է Մոսկվայի քաղաքային փաստաբանների միության անդամ։ Որպես փաստաբան մասնակցել է խորհրդային այլախոհների դատավարություններին, որոնցում նա պաշտպանել է Վլադիմիր Բուկովսկուն (1967 թվականի հունվարի 22-ի ցույցի դեպքը), Յուրի Գալանսկովին («քառյակի  դատավարությունը», 1967), Անատոլի Մարչենկոյին (1968), Լարիսա Բոգորազին և Պավել Լիտվինովին («յոթնյակի ցույցի» գործը, 1968 թվականի օգոստոսի 25-ը), Մուստաֆա Ջեմիլևին և Իլյա Գաբային (1969-1970)։

«Արդարադատություն, թե՞ բռնություն», «Քառյակի  դատավարություն», «Կեսօր», «Տաշքենդյան դատավարություն» գործերով Դինա Կամինսկու պաշտպանական ճառերը ընդգրկվել են ժողովածուի մեջ, և տարածվել «Սամիզդատի» կողմից։ 1970 թվականին Մոսկվայի փաստաբանների միության նախագահությունը Կամինսկայայի դեմ հարուցեց կարգապահական վարույթ, որը քննարկվեց շուրջ մեկ տարի։ 1971 թվականին, փաստաբանական գործունեության երեսուներորդ տարում, Կամինսկայան ստացավ առաջին տույժը, և այդ օրվանից զրկվեց քաղաքական գործերի պաշտպանությանը մասնակցելու իրավունքից։ Նրան չթույլատրվեց մասնակցել Վլադիմիր Բուկովսկու (1971), Սերգեյ Կովալյովի (1975) և Նաթան Շարանսկու (1975) դատավարություններին։ Դինա Իսաակովնան այլևս չէր մասնակցում քաղաքական գործընթացներին, բայց մասնագիտական խորհուրդներ էր տալիս նման հարցերի վերաբերյալ։ Կամինսկայայի և նրա ամուսնու գործունեությունը դարձավ ԽՍՀՄ ՊԱԿ-ի մարմինների նրանց նկատմամբ հետաքրքրության մեծացման պատճառ։

1973 թվականի հունվարին Դինա Կամինսկայայի և Կոնստանտին Սիմիսի որդին՝ Դմիտրի Սայմսը և նրա կինը արտագաղթեցին Միացյալ Նահանգներ։ 1977 թվականին Դինա Կամինսկայան և նրա ամուսինը հարցաքննվեցին ՊԱԿ-ի կողմից և, ձերբակալության սպառնալիքի պատճառով, ստիպված էին արտագաղթել Միացյալ Նահանգներ։

Գտնվելով տարագրության մեջ՝ Դինա Կամինսկայան շարունակում էր իր փաստաբանական գործունեությունը։ Նա Մոսկովյան հելսինկյան խմբի անդամ էր, վարում էր «Ազատություն» և «Ամերիկայի ձայն» ռադիոկայանների հաղորդումները, ինչպես նաև գրեց «Փաստաբանի գրառումները» հուշագրությունների գիրքը (1984)։

## Ծանոթագրություններ

## Գրականություն
* 
* The Thaw Generation («Поколение оттепели»). 1990 изд. США ISBN 0-8229-5911-9, ISBN 978-0-8229-5911-3. Второе издание — М., 2006.

Կատեգորիա:Խորհրդային իրավապաշտպաններ
Կատեգորիա:Ռուս իրավապաշտպաններ
Կատեգորիա:Մոսկվայի բուհերի շրջանավարտներ
Կատեգորիա:Ռուսաստանի հրեաներ
Կատեգորիա:Խորհրդային հուշագիրներ
Կատեգորիա:Ուկրաինայի քաղաքական գործիչներ
Կատեգորիա:Կին իրավապաշտպաններ
Կատեգորիա:Խորհրդային իրավաբաններ
Ընդհանուր ոչինչ

**«Ընդհանուր ոչինչ»** (), ռեժիսոր Հարրի Մարշալի դրամատիկ կատակերգությունը։ Համաշխարհային պրեմիերան տեղի է ունեցել 1986 թվականի հուլիսի 30-ին։

## Սյուժե
Հաջողակ գովազդային գործակալ Դեյվիդը (Թոմ Հենքսը), որն ընթանում է կարիերայի սանդուղքով, ականատես է լինում իր ծնողների քայքայվող ամուսնությանը, որոնց հետ վաղուց ոչ մի կապ չուներ։

## Դերերում

## Արձագանքներ
Ֆիլմը ստացել Է կինոքննադատների տարբեր կարծիքներ։ Rotten Tomatoes-ի կայքում ֆիլմը ունի 56% դրական արձագանքներ հիմնված 18 կարծիքների վրա։ Metacritic-ում ֆիլմը ունի 100 միավորից 62 միավոր՝ 8 գրախոսության հիման վրա։ Ռոջեր Էբերտը ֆիլմը գնահատել է 4-ից 2,5 աստղ։

## Ծանոթագրություններ

## Արտաքին հղումներ
* 
* 

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1986 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կատակերգական դրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Իլինոյսում նկարահանված ֆիլմեր
Կատեգորիա:Կինոկատակերգություններ
Կատեգորիա:Հարի Մարշալի ֆիլմեր
Կատեգորիա:Ֆիլմեր հայր-որդի հարաբերությունների մասին
Կատեգորիա:Ֆիլմեր հաշմանդամության մասին
Կատեգորիա:Ֆիլմեր, որոնց գործողությունները տեղի են ունենում Չիկագոյում
Յուսիֆ Էյվազով

**Յուսիֆ Էյվազով** (, ), ադրբեջանցի օպերային երգիչ (դրամատիկ տենոր), Ադրբեջանի վաստակավոր արտիստ, Ադրբեջանի ժողովրդական արտիստ (2018);

Էյվազովը ելույթ է ունենում աշխարհահռչակ օպերային վայրերում, ինչպիսիք են Մետրոպոլիտեն օպերան, Լա Սկալան, Վիեննայի պետական օպերան, Մեծ թատրոնը, Փարիզի ազգային օպերան և այլք։ Իտալիայի մի շարք միջազգային մրցույթների դափնեկիր և Գրան պրիի հաղթող։ Ջանանդրեա Գավացենի անունով պատվավոր մեդալի դափնեկիր։ 2012 թվականին նա հաղթել է վոկալիստների Բյուլ-բյուլի անվան 6-րդ միջազգային մրցույթում Բաքվում։

## Կենսագրություն
[մինի|ձախից|Յուսիֆ Էյվազովը և [Էլչին Ազիզովը Իլհամ Ալիևի հետ միասին Խարիբուլբուլի երաժշտական փառատոնին]]
Յուսիֆ Էյվազովը ծնվել է 1977 թվականին Ալժիրում՝ ադրբեջանցի ուսուցիչների ընտանիքում։ Նրա հայրը՝ մետալուրգիայի պրոֆեսոր, այդ ժամանակ աշխատել է Ալժիրում։ Յուսիֆի երաժշտական կրթությունը սկսել է Բաքվի երաժշտական ակադեմիայում։ 1998 թվականին ուսումը շարունակելու համար տեղափոխվել է Իտալիա, բնակություն հաստատել է Միլանում։ Նա կատարելագործվել է Ֆրանկո Կորելլիի, Մակդա Օլիվերոյի, Պլասիդո Դոմինգոյի, Ջանանդրեա Գավացենու և Անտոնիո Ֆոլյանիի վարպետության դասընթացներում։

Նա իր կարիերան սկսել է Իտալիայի փոքրիկ թատրոնների օպերային ներկայացումներում։ Հյուրախաղերով հանդես է եկել Իսպանիայի, Ճապոնիայի, Հարավային Կորեայի, Ֆրանսիայի, Ավստրիայի, Գերմանիայի, Սլովենիայի բեմերում։ 2012 թվականին նա հաղթել է Բաքվում անցկացվող VI միջազգային մրցույթում։

Վիեննայում բնակվում է կնոջ՝ Աննա Նետրեբկոյի և որդու հետ։

## Ծանոթագրություններ

Կատեգորիա:«Ոսկե դիմակ» մրցանակի դափնեկիրներ
Կատեգորիա:Ադրբեջանցի երգիչներ
Խատուտիկ աղավնի

**Խատուտիկ աղավնի**(), աֆրիկյան աղավնիների տեսակին պատկանող թռչուն։ Որպես դեկորատիվ թռչուն խատուտիկ աղավնին բուծվել է Մեծ Բրիտանիայում 1885 թվականին։

## Բնութագիր
Խատուտիկ աղավնին մոտ 41 սմ երկարություն ունի, փետուրը հիմնականում մոխրագույն է։ Մարմնի քաշը` 250-ից 350 գ։

Խատուտիկ աղավնին ունի կարմիր-շագանակագույն գույնի փետուրներ՝ եռանկյունաձև սպիտակ բծերով։ Պարանոցի վրա կա կարմիր-շագանակագույն փետուրների լայն օղակ՝ մոխրագույն գագաթներով և կանաչավուն փայլով։ Պոչի փետուրները, ինչպես նաև կրծքավանդակը և փորը մոխրագույն են։ Կտուցը սև է, գրեթե սպիտակ մոմով։ Ծիածանաթաղանթները դեղին են, արտաքին օղակը՝ նարնջագույնից մինչև կարմիր։ Աչքերի շուրջ մաշկը անփետուր և կարմիր է։

## Տարածվածություն
Խատուտիկ աղավնին ապրում է Աֆրիկայի անտառներում և սավաննաներում։ Արեալը տարածվում է Սենեգալից մինչև Սոմալի, իսկ այնուհետև հարավից մինչև Արևելաֆրիկյան Ռիֆթի հովիտ։ Հարավային Աֆրիկայի տարածքներից հիմնականում բնակվում է Զիմբաբվեում, Բոտսվանայում, Նամիբիայում և Հարավային Աֆրիկայում։

## Սնուցում
Խատուտիկ աղավնին սնվում է բույսերի սերմերով, ինչպես նաև հացահատիկով և գետնանուշով։ Սնուցումը տեղի է ունենում հիմնականում գետնին, սակայն թռչունը պտուղները կտցահարում է նաև ծառից։ Եթովպիայի լեռներում թռչունները ազգակից են Եթովպական աղավնիներին։

## Բուծում
Բուծման ժամանակահատվածը տևում է մոտ 15 օր։ Էգը երկու ձու է դնում բնում, որը գտնվում է ժայռերի ծերպերում, ծառերի վրա կամ տների պատերին։ Ձագերը մնում են բնի մեջ 20-ից 23 օր։

## Պատկերասրահ

Պատկեր:Speckled pigeon (Columba guinea guinea) Ethiopia.jpg
Պատկեր:Speckled pigeon (Columba guinea bradfieldi).jpg
Պատկեր:Columba guinea (Tafelberg, Suidafrika).jpg
Պատկեր:Columba guinea.jpg
Պատկեր:Columba guinea 0001.jpg
Պատկեր:Speckled pigeon (Columba guinea guinea).jpg
Պատկեր:Columba guinea 4.jpg
Պատկեր:Columba guinea johnston.jpg
Պատկեր:Columba guinea (8299786169).jpg
Պատկեր:Columba guinea (43998428704).jpg
Պատկեր:Columba guinea 5.jpg
Պատկեր:Columba guinea 2.jpg
Պատկեր:Columba guinea MWNH 0547.JPG
Պատկեր:Speckled Pigeon (Columba guinea) & chick.JPG
Պատկեր:Speckled Pigeon (Columba guinea) (7034712403).jpg
Պատկեր:ASC Leiden - van de Bruinhorst Collection - Somaliland 2019 - 4711 - Red-eyed speckled pigeon (Columba guinea) near a red curtain. Hargeysa 12th International Book Fair 20-25 July 2019.jpg
Պատկեր:Speckledpigeon.JPG
Պատկեր:Taube links Abubiju.jpg


## Ծանոթագրություններ

## Գրականություն
* David Gibbs, Eustace Barnes und John Cox: Pigeons and Doves – A Guide to the Pigeons and Doves of the World. Pica Press, Sussex 2001, ISBN 90-74345-26-3
* Alois Münst und Josef Wolters: Tauben – Die Arten der Wildtauben, 2. erweiterte und überarbeitete Auflage, Verlag Karin Wolters, Bottrop 1999, ISBN 3-9801504-9-6
* Gerhard Rösler: Die Wildtauben der Erde – Freileben, Haltung und Zucht, Verlag M. & H. Schaper, Alfeld-Hannover 1996, ISBN 3-7944-0184-0
* David Burnie (Hrsg): Vögel, München 2008, Dorling Kindersley, ISBN 978-3-8310-1272-5

Կատեգորիա:Աղավնիներ
Կատեգորիա:Աֆրիկայի թռչուններ
Կատեգորիա:Թռչուններ այբբենական կարգով
Ալեքսեյ Օրժել

**Ալեքսեյ Օրժել** (; ), ուկրաինացի հասարակական և քաղաքական գործիչ։ Վառելիքաէներգետիկ համալիրի փորձագետ։ Արդյունավետ կարգավորման գրասենյակի «Էներգետիկա» հատվածի ղեկավար (BRDO)։

Ուկրաինայի 9-րդ գումարման Ժողովրդական պատգամավոր «Ժողովրդի ծառա» կուսակցությունից։ 2019 թվականի օգոստոսի 29-ից էներգետիկայի և շրջակա միջավայրի պաշտպանության նախարար

## Կենսագրություն
Ավարտել Է Կիևի պոլիտեխնիկական ինստիտուտի էներգախնայողության և էներգոմենեջմենտի ինստիտուտը, ստացել «էներգետիկ Մենեջմենթ» մասնագիտության մագիստրոսի աստիճան։ Մասնակցել է մասնագիտացված կոնֆերանսների և սեմինարների։

2006 թվականից մինչև 2014 թվականը աշխատել է էներգետիկայի ոլորտում ազգային կարգավորչի տարբեր պաշտոններում։ 2014 թվականից աշխատում է մասնավոր հատվածում։

Ուկրաինայի վերականգնվող էներգետիկայի ասոցիացիայի նախագահ։

«Ժողովրդի ծառա» կուսակցության ժողովրդական պատգամավորների թեկնածու 2019 թվականի խորհրդարանական ընտրություններում, 16-րդը՝ ցուցակում։

2019 թվականի օգոստոսի 29-ից էներգետիկայի և շրջակա միջավայրի պաշտպանության նախարար Գոնչարուկի կառավարությունում։

## Ծանոթագրություններ

## Արտաքին հղումներ
* 
* Верховна Рада України 
* Оржель Алексей Анатольевич *Слово и Дело*



Կատեգորիա:Ուկրաինայի նախարարներ
Կատեգորիա:«Ժողովրդի ծառա» կուսակցության անդամներ
Կատեգորիա:Ուկրաինացի հասարակական գործիչներ
Կատեգորիա:Ուկրաինայի քաղաքական գործիչներ
Քեյն Բրաուն

**Քեյն Բրաուն** (, ), ամերիկացի երգիչ, հեղինակ-կատարող։ «Էյ Սի Էմ» և «Սի Էմ» մրցանակների հավակնորդ՝ ամենալավ վոկալիստ և ամենալավ վիդեո կատեգորիաներում։ Նրա «What Ifs» դեբյուտային ալբոմի երգը զբաղեցրեց առաջին հորիզոնականը՝ «ամերիկյան քանթրիի հնգյակում», իսկ երգիչը 2017 թվականի հոկտեմբերին դարձավ պատմության մեջ առաջինը, միաժամանակ առաջին հիթեր ունեցողը իր երկրի բոլոր հինգ հիթերի շարքում՝ Երկրի Հոթ երգեր, Երկրի ռոտացիա, Երկրի արժեքավոր երգեր և Երկրի հիթային երգեր ալբոմներում։

## Կենսագրություն
Ծնվել է 1993 թվայանի հոկտեմբերի 21-ին Ամերիկայի Միացյալ Նահանգներում։ Ամբողջական անունը Քեյն Ալլեն Բրաուն է։ Նա ունի խառը ռասայական ծագում։ Նրա հայրը մասամբ սևամորթ է և մասամբ հնդկացի-չերոկի, իսկ մայրը սպիտակամորթ է։

## Ձայնագրություններ
### Ստուդիական ալբոմներ
* Kane Brown (№ 1 в US Country, 2016)

### Երգեր
* «Used to Love You Sober» (2015)
* «What Ifs» (Լորեն Էլեյնի մասնակցությամբ, 2017)
* «Heaven» (2017)

## Մրցանակներ և անվանակարգեր

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի երգիչներ
Կատեգորիա:Ամերիկացի երաժիշտներ
Կատեգորիա:Ամերիկացի երգիչ-երգահաններ
Կատեգորիա:Ամերիկացի կոմպոզիտորներ
Սոցիալական ճնշում

**Սոցիալական ճնշում** (անգլ. Peer pressure), կոլեկտիվի (հոգեբանական) ներգործություն, որը ազդեցություն է թողնում խմբի անդամների վարքագծի բնույթի և անձնական սովորությունների, վերաբերմունքի, արժեքների և վարքագծի վրա՝ խմբի նորմերին համապատասխան։ Այդպիսի խմբերի օրինակներ են անդամների պաշտոնական միավորումը (կուսակցություն, արհեստակցական միություն) կամ ոչ պաշտոնական խմբերը (բանդա), մասնավորապես պատանիների շրջանում (համադասարանցիներ, համակուրսեցիներ)։

Սոցիալական ճնշումը կախված չէ այս կամ այն խմբի պատկանելու անհատի ցանկությունից և կարող է տարբեր կերպ դրսևորվել, այդ թվում, դրդել այնպիսի արարքների, որոնք սովորաբար մարդիկ չեն կատարում, օրինակ՝ ծխել, թմրանյութեր օգտագործել, սեռական հարաբերությունների մեջ մտնել, ամուսնանալ, աշխատանքի ընդունվել, երեխանել ունենալ, պետքական, այդ թվում նաև թանկարժեք իրեր գնել (մեքենաներ, տներ, զբոսանավեր) և այլն։

## Պատանիներ
Երիտասարդները համարվում են ամենախոցելի սոցիալական խումբը, ովքեր ենթակա են այս տեսակի ճնշումների։ Սա վերաբերվում է այս կամ այն թմրանյութերի օգտագործման մոդային։ Այսպիսի վարքի ձևերը ավելի ագրեսիվ են («ճնշման» իմաստով), քան թրենդների սոցիալական հաստատումը (սպորտով զբաղվել և այլն)։

Դեռահասների հարաբերությունը հասակակիցների հետ սոցիալականացման կարևորագույն գործոնն է.

Երիտասարդները պետք է՝
* ա) հասակակիցների հետ շփման ժամանակ ձեռք բերեն կոմպենտենտություն, ինտերնալիզացնեն հաստատությունը և արժեքայնությունը, սովորեն հասկանալ միմյանց,
* բ) հարմարավետ տեղ զբաղեցնեն սեփական ենթամշակույթ

Մեծահասակների հետ փոխհարաբերությունների համեմատ, երեխաների և պատանիների փոխհարաբերությունները տարիքակիցների հետ, ընդհանուր առմամբ, ավելի անկեղծ, ինտենսիվ և բազմազան են։

## Մենեջմենթ
Սոցիալական ճնշման տեխնոլոգիաները կարող են գիտակցաբար ստեղծվել ղեկավարության կողմից՝ աշխատողներին մոտիվացնելու համար։ Մենեջմենթի գործիքներից մեկը առաջնորդելու ցանկությունն է։ Վարձու աշխատողը, ով ձգտում է առաջնորդել, ունի հաջողության հասնելու ներքին մոտիվացիա, դրսևորում է սրամտություն և աշխատելու մեծ կարողություններ՝ ավելի փառասեր գործընկերների համեմատ։ Սոցիալական ճնշման խթանման օրինակ են հանդիսանում թրեյնինգները և հավաքույթները, որոնց ժամանակ ամեն մասնակից պետք է մնացածի հետ կապի մեջ մտնի և այնպիսի արդյունքներ ցույց տա, որոնք հավասար են խմբի մնացած անդամների ձեռքբերումներին։

## Ծանոթագրություններ

## Գրականություն
* 
* 

## Արտաքին հղումներ
* Սոցիալական ճնշման դեմ պայքարը ''About.com'' կայքում 

Կատեգորիա:Երիտասարդություն
Կատեգորիա:Հասարակագիտություն
Կատեգորիա:Մենեջմենթ
Կատեգորիա:Սոցիալական հոգեբանություն
Կատեգորիա:Կոնֆորմիզմ
ԽաչԱր (նկարիչ)

**Արթուր Զորիկի Խաչատրյան** (առավել հայտնի է **ԽաչԱր** անունով, հուլիսի 29, 1966, Երևան, Հայաստան — փետրվարի 28, 2018, Երևան, Հայաստան), նկարիչ, գծանկարիչ, Հայաստանի նկարիչների միության անդամ։

## Կենսագրություն
Արթուր Խաչատրյանը ծնվել է 1966 թվականի հուլիսի 29-ին Երևանում։ 1973-1983 թվականներին սովորել է Երևանի Համբարձում Գալստյանի անվան թիվ 83, ապա Վահագն Դավթյանի անվան թիվ 149 ավագ դպրոցներում։ 1982-1983 թվականներին ԽաչԱրը հաճախել է Ճարտարապետների տան գծանկարի դասընթացներին։ Դպրոցն ավարտելուց հետո, 1983-1990 թվականներին սովորել է Երևանի Խաչատուր Աբովյանի անվան պետական մանկավարժական ինստիտուտի նկարչության և գծագրության ֆակուլտետում։ Սովետական բանակում ծառայել է 1984-1986 թվականներին, որտեղ 1 տարի անց դարձել է Ցխինվալիի ինժեներաականազերծման գնդի նկարիչը։

Բուհն ավարտելուց հետո, ԽաչԱրը աշխատել է Զովունի արտադրական միավորումում որպես նկարիչ։ Զբաղվել է ոսկերչությամբ, փայտի փորագրությամբ, քարի մշակմամբ։ Նա ունեցել է 7 անհատական և 3 խմբային ցուցահանդեսներ։ ԽաչԱրի նկարները ցուցադրվել են Հայաստանի, Վրաստանի, ԱՄՆ-ի, Ֆրանսիայի, Ավստրիայի, Ուկրաինայի, Մեծ Բրիտանիայի, Իսպանիայի, Գերմանիայի ցուցասրահներում։

ԽաչԱրը գլխավորապես աշխատել է յուղաներկով և ակրիլային ներկերով։ ԽաչԱրը հաճախ էր նշում, որ հրաշալի է կանգնել մաքուր կտավի առջև և գիտենալ, որ դու կարող ես ինչ-որ եզակի բան արարել։

2019 թվականի մարտի 3-ին Դալան ցուցասրահում բացվել է Հայաստանի նկարիչների միության անդամ Արթուր Խաչատրյանի նկարների ցուցահանդեսը։ Ցուցահանդեսում ներկայացվել են 20 կտավներ։

## Ցուցահանդեսներ
ԽաչԱրի առաջին ցուցահանդեսը եղել է 1987 թվականին Խաչատուր Աբովյանի անվան պետական մանկավարժական ինստիտուտում։

1988 թվականին ցուցահանդես է ունեցել Հայաստանի Լուսավորչի Կանթեղ Եկեղեցասիրաց Միության (ՀՀ ԼԿԵՄ) Կենտկոմի դահլիճում։

Նա 2007 թվականին ցուցահանդես է ունեցել Նարեկացի արվեստի միությունում։

Արթուր Խաչատրյանը 2008 թվականին ցուցահանդես է ունեցել «Հայ ART» մշակութային կենտրոնում, Նարեկացի արվեստի միությունում, ինչպես նաև «Արտ Բրիջ» գրախանութ-սրճարանում։

ԽաչԱրը 2016 թվականին ցուցահանդես է ունեցել նաև Հայաստանի նկարիչների միության ցուցասրահում։

2019 թվականին հանդես է եկել Դալան ցուցասրահում։

## Ծանոթագրություններ

Կատեգորիա:1966 ծնունդներ
Կատեգորիա:2018 մահեր
Կատեգորիա:Երևան քաղաքում ծնվածներ
Կատեգորիա:Երևան քաղաքում մահացածներ
Կատեգորիա:Հայ գծանկարիչներ
Կատեգորիա:Հայ նկարիչներ
Կատեգորիա:Հայաստանի նկարիչների միության անդամներ
Կատեգորիա:Հայաստանում ծնվածներ
Կատեգորիա:Հուլիսի 29 ծնունդներ
Կատեգորիա:Փետրվարի 28 մահեր
Գանձակի ճակատամարտ (363)

**Գանձակի ճակատամարտ**, ռազմական բախում Արշակունիների թագավորության և Սասանյան Պարսկաստանի միջև, որը տեղի է ունեցել 363 թվականին։ Նույն թվականին Հռոմի և Պարսկաստանի միջև կնքվել էր «Ամոթալի հաշտության պայմանագիրը», ըստ որի՝ Հռոմը չէր օգնելու Մեծ Հայքին, եթե պատերազմ բռնկվեր Արշակունիների թագավորության և Սասանյան Պարսկաստանի միջև։ Օգտվելով այս նպաստավոր պայմաններից՝ Շապուհ Երկարակյացը սկսում է արշավանքներ ձեռնարկել Մեծ Հայքի հարավային գավառների ուղղությամբ, որոնցից մեկի հետևանքով հայոց սպարապետ Վասակ Մամիկոնյանը հայոց զորքը շարժվում է դեպի Գանձակ և այնտեղ, ճակատամարտելով պարսկական զորքի դեմ, հաղթանակ տանում։
## Նախապատմություն
Հերթական հռոմեա-պարսկական պատերազմն ավարտվում է Հռոմի պարտությամբ։ Հուլիանոս կայսրը, մոտենալով Տիզբոնին, ճակատամարտում է պարսից արքա Շապուհ Երկարակյացի հետ և զոհվում ճակատամարտում։ Նոր կայսրը՝ Հովիանոսը, անհրաժեշտ չի համարում շարունակել պատերազմը և պայմանագիր է կնքում Պարսկաստանի հետ։ Ըստ այդ պայմանագրի՝ հայոց հարավային 5 նահանգները՝ 15 բերդերով և քաղաքներով հանդերձ, անցնելու էին պարսիկների տիրապետության տակ։ Նրանց էր զիջվում նաև հռոմեական տարածքներ Հյուսիսային Միջագետքը՝ Մծբին կենտրոնով։ Հռոմի այս քաղաքականությունը և կնքված պայմանագիրը 4-րդ դարի հռոմեացի պատմիչ Ամիանոսը համարել է «ամոթալի» և զայրույթն արտահայտել այս խոսքերոս՝ «պայմանագրում արված էր նույպես շատ ծանր ու ուխտադրուժ հավելում, այսինքն՝ այդ համաձայնությունից հետո մեր մշտական հավատարիմ բարեկամ Արշակին ցույց չտրվի որևէ օգնություն ընդդեմ պարսիկների, եթե նա նման օգնություն խնդրելու լինի»։ Այս պայմանագիրը թույլ է տվել պարսից արքա Շապուհ Երկարակյացին ազատորեն իրագործել իր՝ Մեծ Հայքի հետ կապված պլանները։

## Ճակատամարտ
Օգտվելով Մծբինի պայմանագրով իրեն շնորհված ազատությունից՝ Շապուհ Երկարակյացն իր ուժերը սկսում է կենտրոնացնել հայոց հարավային սահմանի մոտ։ Այս մասին Գանձակում գտնվող հայ սահմանապահները տեղեկացնում են հայոց արքային՝ Արշակ Բ-ին, որն էլ իր հերթին հրամայում է սպարապետ Վասակ Մամիկոնյանին շարժվել դեպի հայոց հարավային սահման։ Սպարապետի գլխավոր խնդիրն էր թույլ չտալ հակառակորդին ներխուժել հայոց կենտրոնական նահանգներ, որի համար անհրաժեշտ էր փակել պարսից զորքի հնարավոր ուղիները։ Սպարապետը շտապում էր նաև թույլ չտալ պարսից զորախմբերի միավորումը և օգնական ուժերի ժամանումը։ Մինչև արշավանքի սկիզբը՝ հայոց սպարապետը իրականացրել է զորահանդես՝ զորքի մարտունակությունը ստուգելու համար։Երկար ռազմերթից հետո հայկական բանակը հասնում է Գանձակ (Շահաստան) և, ճակատամարտելով պարսկական բանակի դեմ, թույլ չի տալիս նրանց ներխուժել երկիր։ Պարսկական բանակի ոչ բոլոր զորաջոկատներն էին հասցրել կենտրոնանալ մի վայրում և ռազմական դիրք գրավել։ Վասակ Մամիկոնյանի հարձակումը հանկարծակիի է բերում նրանց։ Չդիմանալով հայոց զորքի գրոհին՝ պարսկական բանակը սկսում է նահանջել։ Ցանկանալով իր հաղթանակը ավելի ամրապնդել՝ Վասակը շարունակում է հետապնդումը մինչև նաև պարսկական տիրույթներում։

## Տես նաև
* Մծբինի պայմանագիր (363)

## Ծանոթագրություններ


Կատեգորիա:Արշակունիների թագավորության ճակատամարտեր
Կատեգորիա:Սասանյան Պարսկաստանի ճակատամարտեր
Կիմ Սոլ Հյոն

**Կիմ Սոլ Հյոն** (, ), հարավկորեացի դերասանուհի և երգչուհի, AOA խմբի անդամներից մեկը։

## Կենսագրություն
Կիմ Սոլ Հյոնը ծնվել է 1995 թվականի հունվարի 3-ին Հարավային Կորեայի Պուչհոն քաղաքում, որը գտնվում է Սեուլի և Ինչոնի միջև։

2010 թվականին մասնակցել է մոդելների մրցույթին, որին ներկա էին տաղանդների ընտրության գործակալները. Սոլ Հյունը կարողացավ գրավել ուշադրությունը FNC Entertainment գործակալությունում։ Շուտով նա նկարահանվեց FT Island խմբի երաժշատական տեսահոլովակում՝ Severely երգի համար։

2012 թվականի հունիսին Սոլ Հյոնը դեբյուտ կատարեց որպես AOA խմբի երաժշտական խմբի անդամներից մեկը։ Հենց նույն թվականին սկսեց դերասանական կարիերան՝ նկարահանվելով «Իմ աղջիկ Սոյոն» հեռուստատեսային սերիալում։

Որպես դերասանուհի նրան մեծ հաջողություն բերեց «Նարնջի մարմելադ» 2015 թվականին նկարահանված սերալը։ Այդ թվականին էկրանին հայտնվեց «Կաննամյան բլյուզ» ֆիլմը, որտեղ նա ստացավ իր առաջին դերասանական մրցանակը։

2017 թվականին նա հանդես եկավ «Մեծ ճակատամարտ» պատմական ֆիլմում։

Բացի այդ՝ Սոլ Հյոնը նկարահանվում է գովազդներում՝ ներկայացնելով բրենդային հագուստներ։

## Ծանոթագրություններ

## Արտաքին հղումներ
* 
* 

Կատեգորիա:Հարավկորեացի դերասանուհիներ
Կատեգորիա:Հարավկորեացի երգչուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի մոդելներ
Կատեգորիա:Հարավկորեացի պարային երաժիշտներ
Կատեգորիա:Հարավկորեացի պարուհիներ
Փոստային հեքիաթ

**Փոստային հեքիաթ** (), խորհրդային մուլտֆիլմ, որը նկարահանել են Մայա Բուզինովան և Իոսիֆ Դոուկշան։

## Սյուժե
Կարել Չապեկի` փոստային գնոմների մասին նույնանուն հեքիաթի էկրանավորումն է։

## Նկարահանող խումբ
* Ռեժիսորներ`
** Մայա Բուզինովա, Իոսիֆ Դոուկշա
* Սցենարի հեղինակ` Ալեքսանդր Տիմոֆեևսկի
* Բեմադրող նկարիչ` Օլգա Գվոզդյովա
* Նկարիչ-մուլտիպլիկատորներ`
** Մայա Բուզինովա, Իոսիֆ Դոուկշա
* Օպերատոր` Ալեքսարնդ Պեկար
* Կոմպոզիտոր` Վլադիսլավ Կազենին
* Հնչյունային օպերատոր` Վիտալի Ազարովսկի
* Մոնտաժող` Լյուբով Գեորգիևա
* Խմբագիր` Ալիսա Ֆեոդորիդի
* Տիկնիկներ և դեկորացիաները պատրաստել են`
** Գենադի Բոգաչյով, Ս. Գորդով, Բորիս Կարավաև, Ա. Կրուտիպորոխ, Վիկտոր Սլետկով, Ալեքսանդրա Մուլկինա
* Հեղինակները ներկայացված են ըստ մուլտֆիլմի լուսագրերի

## Դերերը հնչյունավորել են
* Վերա Վասիլևա
* Վիկտոր Բայկով
* Վալենտին Գաֆտ
* Վ. Դուբրովսկի
* Միխայիլ Լոբանով
* Ի. Պոնյարսկայա
* Սեմյոն Սամոդուր

## Պարգևներ
* 1978 թվական` Երիտասարդ կինեմատոգրաֆիստների մոսկովյան առաջին փառատոնի երկրորդ մրցանակ։

## Ծանոթագրություններ

## Արտաքին հղումներ
* 
* 
* Творческое объединение «ЭКРАН»

Կատեգորիա:1978 մուլտֆիլմեր
Կատեգորիա:«Էկրան» ստեղծագործական միության մուլտֆիլմեր
Ռևանշ մենամարտ

**Ռևանշ մենամարտ** (), ռեժիսոր-մուլտիպլիկատոր Բորիս Դյոժկինի երկրորդ մուլտիպլիկացիոն ֆիլմը, որը պատմում է «Մետեոր» և «Վիպել» թիմերի հոկեյի խաղի մասին, որն անց է կացվել սպորտային ռեպորտաժի հագեցած հնարքների և դինամիկայի ավանդույթներով։ Ստեղծվել է «Սոյուզմուլտֆիլմ» կինոստուդիայում։ Մուլտֆիլմի պրեմիերան կայացել է 1968 թվականին, Մոսկվայում։

## Սյուժե
Մուլտֆիլմի սկզբում «Մետեոր» թիմը ֆիլմ է դիտում իրենց վերջին պարտության մասին։ Դիտումից հետո «Մետեորի» ավագը որոշում է ռևանշ վերցնել։ Թիմի մյուս անդամների հետ նա հեռախոսով զանգում է և մարտահրավեր է նետում «Վիմպելին»։ Այդ ժամանակ «Վիմպել» թիմի մասնակիցները պարապում են խաղից առաջ։ Երբ «Մետեորը» ժամանում է հրապարակ, խաղն սկսվում է։ Ինչպես նախորդ հանդիպման ժամանակ, «Մետեոր» թիմը սկզբում հաղթում է, սակայն խաղի ընթացքում հաջողությունն անցնում է «Վիպել» թիմին, որը նորից հաղթանակ է տոնում։

## Նկարահանող խումբ

## Ճանաչում
### Պարգևներ
* 1968 թվական` Սպորտային ֆիլմերի համամիութենական երկրորդ փառատոն Թբիլիսիում (բրոնզե մեդալ)։ 
* 1968 թվական` «Երիտասարդների առաքելությունը» միջազգային կինոփառատոն Մեխիկոյում, 19-րդ Օլիմպիադայի շրջանակներում (պատվավոր դիպլոմ)։

### Ցուցահանդես
2014 թվականին «Իզմաիլևո» պալատի փոքր ցուցասրահում Մոսկվայի պետական գեղարվեստական պատմաճարտարապետական և բնության միավորված թանգարան-արգելանոցի նախաձեռնությամբ Բորիս Դյոժկինի հարյուրամյա հոբելյանի առթիվ կազմակերպվել է «Տափօղակը, տափօղակը» ցուցահանդեսը, որտեղ ցուցադրվել են «Տափօղակը, տափօղակը» և «Ռևանշ մենամարտ» ֆիլմերում մարմնավորված առարկաները։ Ցուցահանդեսային նմուշները տրամադրվել են Մոսկվայի Կինոյի թանգարանի անիմացիայի ֆոնդից։

## Վերաթողարկում տեսաերիզով
Մուլտֆիլմը բազմիցս վերահրատարակվել է DVD և MPEG-4 ձևաչափերով` մուլտֆիլմերի «Ֆուտբոլի, հոկեյի և... մասին» հավաքածուի մեջ (ներկայացուցիչ` «Խոշոր պլան»)։

## Ծանոթագրություններ

## Արտաքին հղումներ
* Асенин С. В. Волшебники экрана: Восьмое искусство. Реализм и условность 3d-master.org

Կատեգորիա:1968 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Blood Harmony

**Blood Harmony,** ամերիկացի երգիչ և երգերի հեղինակ Ֆինիս Օ'Քոնելի դեբյուտային մինի ալբոմը։ Այն թողարկվել է 2019 թվականի հոկտեմբերի 4-ին։ Մինի ալբոմը ներառում է «I Lost a Friend», «Shelter» և «I Don't Miss You at All» սինգլները։ Ֆինիսը այս ալբոմով շրջագայության է գնացել ԱՄՆ-ում 2019 թվականի հոկտեմբերին։

## Նախապատմություն
Մինի ալբոմը Ֆինիսի առաջին սոլո թողարկումն է մի քանի տարի իր քրոջ՝ Բիլլի Այլիշի համար երգեր գրելուց և պրոդյուսեր լինելուց հետո։ Նա ցանկություն է հայտնել, որ «անվանումը երկիմաստ մնա ունկնդիրների համար, և որպեսզի յուրաքանչյուրը կարողանա լրացնել այն իր սեփական իմաստով և արդարացումով» Ֆինիսը նաև հայտարարել է, որ ձայնագրել է «Shelter»-ը երկու տարի առաջ և, նորից նայելով այս դեմոյին, հաճելիորեն զարմացել է, որ դեռ սիրում է այն։

## Երգացանկ

## Չարթեր

## Ծանոթագրություններ

Կատեգորիա:2019 ալբոմներ
Կատեգորիա:Ֆինիս Օ'Քոնելի պրոդյուսերավորած ալբոմներ
Էլմիրա Ռահիմովա

**Էլմիրա Ալլահվերդի ղիզի Ռահիմովա** (, ), ադրբեջանցի երգչուհի, Ադրբեջանի ժողովրդական արտիստ (2000);

## Կենսագրություն
Էլմիրա Ռահիմովան ծնվել է 1941 թվականի օգոստոսի 13-ին Բաքվում։ 1965 թվականին ավարտել է Ադրբեջանի երաժշտական պետական քոլեջը։ Նա ավարտել է Ադրբեջանի Լեզուների պետական ինստիտուտը 1970 թվականին։ 1956 թվականից նա հանդիսանում է Ադրբեջանի պետական ֆիլհարմոնիայի և Ադրբեջանի հեռուստատեսության և ռադիոընկերության մենակատար։ 50-ականների վերջին նա հայտնի էր որպես հնդկական երգերի երգիչ։ Նա Հնդկաստանի վարչապետ Նեհրուի հրավերով երկու անգամ (1957-59, 1961) այցելել է Հնդկաստան և սովորել է հնդկական երգեր և պարեր։

Նա նաև երգել է ադրբեջանցի կոմպոզիտորների երգերը։ Համերգներով հանդես է եկել աշխարհի ավելի քան 60 երկրներում։

Էլմիրա Ռահիմովան որոշ ժամանակ ապրել է Հնդկաստանում։

## Կոչումներ ու պարգևներ
* Ադրբեջանական ԽՍՀ Գերագույն խորհրդի պատվավոր հրամանագիր - 24 փետրվար, 1979,
* Ադրբեջանի ժողովրդական արտիստ - 27 հոկտեմբեր, 2000,

## Ծանոթագրություններ

Կատեգորիա:Ադրբեջանցի երգչուհիներ
Կուբայական բվեճ

**Կուբայական բվեճ** (), բվերի ընտանիքին պատկանող թռչուն։ Դրանք ձևավորում են *Margarobyas* միաստվածական տեսակը։ Կուբայի էնդեմիկ թռչուն է։

Ապրում է արևադարձային, մերձարևադարձային, փոխարինող-խոնավ անտառներում, սավաններում։ 1988–2012 թվականներին այն ընդգրկվել է Կարմիր գրքում թվարկված տեսակների ցանկում՝ որպես քիչ մտահոգող տեսակ։

## Բնութագիր
### Արտաքին տեսք
Կուբայական բվեճը գիշատիչ թռչուն է, համեմատած շատ այլ փոքր բվերի հետ։ Մարմնի քաշը 84-111 գրամ է, երկարությունը՝ 20–23 սմ։ Թռչնի գլուխը համեմատաբար մեծ է, գագաթի վրա երկարաձգված փետուրներ չկան։ Մարմնի վերին մասը մուգ շագանակագույն է, ստորին մասը՝ թեթև, կրեմագույն։ Աչքերի վերևից եղած կտուցը անցնում է հոնքերի թեթև շերտեր։

### Ձայն
Արուների երգը ռուսերենով կարելի է թարգմանել որպես «ку-ку-ку-кукукук»:
 
### Ենթատեսակներ
Ըստ Օրնիտոլոգների միջազգային միության (ՄՕԿ) տվյալների՝ տեսակը միօրինակ է։ Բայց որոշ մասնագետներ առանձնացնում են Կուբայական բվեճի 2 ենթատեսակ.

*  -արևմտյան պոպուլյացիա, որը բնակվում է Կուբա կղզու արևմտյան մասում և Խուվենտուդում,
*  -արևելյան պոպուլյացիա։

## Բուծում
Կուբայական բվեճները բներ են կառուցում խոռոչների կամ հազվադեպ ժայռերի ծալքերում։ Բնում դնում է 2 ձու։ Բուծման շրջանը տևում է հունվարից հունիս։

## Սնուցում
Հիմնական սնունդը խոշոր միջատներն են։ Կուբայական բվեճներըորսում են նաև գորտեր, օձեր և երբեմն փոքր թռչուններ։

## Տարածվածություն
Կուբայի բվեճները էնդեմիկ են Կուբայում։ Նրանք ապրում են Կուբա և Խուվենտուդ կղզում։ Վարում են նստակյաց ապրելակերպ։ Բնակվում են անտառներում։
Պատկեր:Cuban screech owl (Margarobyas lawrencii).JPG
Պատկեր:Gymnoglaux lawrencii -Matanzas Province, Cuba-8.jpg
Պատկեր:Cuban Screech-Owl. Otus lawrencii. Endemic - Flickr - gailhampshire.jpg
Պատկեր:Gymnoglaux lawrencii.jpg
Պատկեր:Cuban Screech-Owl. Otus lawrencii. Endemic - Flickr - gailhampshire (1).jpg
Պատկեր:GymnoglauxLawrenciiSmit.jpg
Պատկեր:Bare-legged Owl.jpg


## Ծանոթագրություններ

## Պատկերասրահ
## Արտաքին հղումներ
*''Margarobyas lawrencii (P.L. Sclater & Salvin, 1968)'' (англ.). ''The IUCN Red List of Threatened Species''.
* 

Կատեգորիա:Բվեր
Կատեգորիա:Թռչուններ այբբենական կարգով
Կատեգորիա:Կենտրոնական Ամերիկայի թռչուններ
Ռահուլ Գանդի

**Ռահուլ Գանդի** (, , ), հնդիկ պետական և քաղաքական գործիչ, 2017 թվականի դեկտեմբերից մինչև 2019 թվականի օգոստոսի 10-ը եղել է Հնդկական ազգային կոնգրեսի նախագահ, 2004 թվականից Հնդկաստանի խորհրդարանի ստորին պալատի՝ Լոկ սաբհայի պատգամավոր։ Քաղաքական Ներու-Գանդի դինաստիայի հինգերորդ սերնդի ներկայացուցիչ։

## Կենսագրություն
### Ընտանիք և վաղ տարիներ
Ռահուլ Գանդին ծնվել է 1970 թվականի հունիսի 19-ին Նյու Դելիում՝ Ռաջիվ Գանդիի և Սոնյա Գանդիի ընտանիքում։ Նրա տատը եղել է Հնդկաստանի վարչապետը՝ Ինդիրա Գանդին։ 1984 թվականին նրա սպանությունից հետո, Ռաջիվ Գանդին գլխավորել է Հնդկական ազգային կոնգրեսը և կառավարությունը։ 1991 թվականին Ռաջիվ Գանդին սպանվել է ՏԻԱՎ կազմակերպության ահաբեկիչների կողմից, որից հետո նրա կինը հեռացել է ակտիվ քաղաքական կյանքից։ Ռահուլը կրթություն է ստացել Միացյալ Նահանգների մասնավոր դպրոցում, ավարտել է Քեմբրիջի համալսարանի Թրինիթի քոլեջը։

### Քաղաքական կարիերա
1990-ական թվականներին վերջին Սոնյա Գանդին վերադարձել է քաղաքականություն և 2004 թվականին Հնդկական ազգային կոնգրեսին խորհրդարանական ընտրություններում հաղթանակ է բերել։ Այդ ընտրություններում Ռահուլ Գանդին Ուտար Պրադեշ նահանգից ընտրվել է խորհրդարան՝ հաղթելով Կոնգրեսի գլխավոր ընդդիմական կուսակցության՝ Բհարատիա ջանատա փարթիի հակառակորդին։ Այդ բանից հետո Ռահուլը Հնդկական ազգային կոնգրեսի պաշտոնակարգությունում զբաղեցրել է տարբեր պաշտոններ, ինչպես նաև գլխավորել է Կոնգրեսի երիտասարդական բաժանմունքը։ 2017 թվականին Ռահուլ Գանդին ընտրվել է Հնդկական ազգային կոնգրեսի նախագահ, և այդ պաշտոնը զբաղեցրել է մինչև 2019 until 23 March 2023 թվականի օգոստոսի 13-ը։ Այժմ համարվում է խորհրդարանի ստորին պալատի պատգամավոր և Վայանադի խորհրդարանի անդամ։

## Ծանոթագրություններ

## Արտաքին հղումներ
* 
* Էջը  Հնդկական ազգային կոնգրեսի կայքում
* Կենսագրական էջը Լոկ սաբհայի, Հնդկաստանի խորհրդարանի էջում

|-

|-

|-

Կատեգորիա:20-րդ դարի քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Դելիի համալսարանի շրջանավարտներ
Կատեգորիա:Հարվարդի համալսարանի շրջանավարտներ
Կատեգորիա:Հնդիկ պետական գործիչներ
Կատեգորիա:Հնդկական ազգային կոնգրեսի անդամներ
Կատեգորիա:Հնդկաստանի քաղաքական գործիչներ
Կատեգորիա:Քեմբրիջի համալսարանի շրջանավարտներ
Ցանկությունների սենյակ

«Ցանկությունների սենյակ» (), Քրիստիան Վոլկմանի միստիկական թրիլլեր, որի գլխավոր դերերում են Օլգա Կուրիլենկոն և Կևին Յանսսենսը։

Համաշխարհային պրեմիերան տեղի է ունեցել 2019 թվականի ապրիլի 15-ին Բելգիայում կայացած կինոփառատոնում։ Ֆիլմը թողարկվելու է ռուսաստանյան էկրաններին սեպտեմբերի 19-ին։

## Սյուժե
Սիրահարների զույգը տեղափոխվում է մեկուսացված առանձնատուն։ Տունը վերանորոգելիս նրանք գտնում են պատերով փակված սենյակ, որը կատարում է նրանց ցանկացած ցանկութունը։ Միլիոնավոր դոլարներ, Վան Գոգի բնօրինակն ու ամենաշքեղ հանդերձանքները, ինչ ուզենան, անմիջապես նյութականանում են։ Այնուամենայնիվ, բավականաչափ խաղալով՝ երիտասարդ կինը համարձակվում է ցանկանալ երկար սպասված երեխային ... միայն գիտի՞ արդյոք կինը, թե ինչով կվերջանա դա։ Ցանկությունը կվերածվի մի ամբողջ սարսափի, որը կդիպչի ոչ միայն նրան, այլև նրա սիրելի տղամարդուն։ Ամենահետաքրքրականը դեռ առջևում է։ Ֆիլմի վերջում սպասում է ինտրիգան․․․

## Դերերում
Օլգա Կուրիլենկոն՝ Քեյթ
Կևին Յանսսենս՝ Մեթթ
Ջոն Ֆլանդերս՝ Ջոն Դո
Ֆրենսիս Չեպմեն՝ Շեյն
Մարիանն Բուրգ՝ Սյուզաննա
Էրիկ Ժիգու՝ հիվանդը
Մայքլ Քեյա՝ պարոն Շեֆֆեր
Քերոլ Ուեյերս՝ Մեյդելին Շեֆֆեր
Ջոշուա Ուիլսոն՝ Շեյնը 8 տարեկանում

## Թողարկման ամսաթիվ
Ֆիլմի համաշխարհային պրեմիերան տեղի է ունեցել 2019-ի ապրիլի 15-ին ֆանտաստիկ ֆիլմերի Բրյուսելի կինոփառատոնում (Բելգիա)։ Հունիսի 30-ին ֆիլմը ցուցադրվել է կինոփառատոնին Պուչխոնում (Հարավային Կորեա), որտեղ ստացել է մրցանակ «Լավագույն ֆիլմ» կատեգորիայում։ Փառատոնին Նյոշատելում (Շվեյցարիա) «Ցանկությունների սենյակ»—ը ստացավ նույն նոմինացիան նույն կատեգորիայում։
Ֆիլմի թրեյլերի տեղայնացված տարբերակը հայտնվեց ինտերնետում հուլիսի սկզբին։

## Ծանոթագրություններ

Կատեգորիա:2010-ականների ֆրանսիական ֆիլմեր
Կատեգորիա:2019 ֆիլմեր
Կատեգորիա:Անգլերեն ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Բելգիական թրիլեր ֆիլմեր
Կատեգորիա:Բելգիական ֆանտաստիկ ֆիլմեր
Կատեգորիա:Ֆրանսիական թրիլեր ֆիլմեր
Կատեգորիա:Ֆրանսիական ֆանտաստիկ ֆիլմեր
Կատեգորիա:Ֆրանսիական ֆիլմեր
Կատեգորիա:Ֆիլմեր, որոնց գործողությունները տեղի են ունենում Մերիլենդում
Աշոտ Ոսկանյան (պետական գործիչ)

**Աշոտ Երջանիկի Ոսկանյան** (), հայ պետական գործիչ։

## Կրթություն և գործունեություն
* 1971-1976՝ ավարտել է Երևանի գյուղատնտեսական ինստիտուտի տնտեսական ֆակուլտետը, ստանալով տնտեսագետ կազմակերպչի մասնագիտություն։
* 1979–1981՝ վերաորակավորում է անցել Տիմիրյազևի անվան Մոսկովյան գյուղատնտեսական ակադեմիայում։
* 1976–1992՝ աշխատել է տնտեսության և գյուղատնտեսություն կազմակերպության Հայկական գիտահետազոտական ինստիտուտում որպես ավագ լաբորանտ, ավագ օգնական և ավագ գիտական աշխատակից։
* 1992 փետրվար-մայիս՝ աշխատել է Հայաստանի տնտեսության նախարարությունում որպես գյուղատնտեսական պարենավորման բնագավառի պետի տեղակալ, իսկ 1992–1993 որպես պետ։
* 1993 փետրվար - 1995 հուլիս՝ եղել է գյուղատնտեսության նախարար, իսկ 1995 հուլիսից - 1996 նոյեմբեր՝ Հայաստանի գյուղատնտեսության և պարենավորման նախարար։
* 1996-1998՝ եղել է Հայաստանի գյուղատնտեսական միության տնօրենը։
* 1998-2004՝ աշխատել է որպես գիտական աշխատակից, իսկ հետո ՆԻԻ գյուղատնտեսության ինստիտուտում որպես խորհրդատու։
* 2000 մայիսից՝ «Ագրոզարգացում» հասարակական կազմակերպության նախագահ։
* 2001 դեկտեմբերից՝ Հայկական գյուղատնտեսական ակադեմիայի արտադրության կազմակերպության ամբիոնի դոցենտ։
* 2004 նոյեմբերից՝ գյուղատնտեսության աջակցության հանրապետական կենտրոնի տնօրեն։

## Ծանոթագրություններ

Կատեգորիա:Հայ պետական գործիչներ
Կատեգորիա:Հայ հասարակական գործիչներ
Կատեգորիա:Նախարարներ
Կատեգորիա:1953 ծնունդներ
Կատեգորիա:Հայ տնտեսագետներ
Հոլիվուդի թանգարան

**Հոլիվուդի թանգարան** (), թանգարան Հոլիվուդում (ԱՄՆ, Կալիֆոռնիա նահանգ), որը պահպանում է ամերիկյան կինեմատոգրաֆիայի և հեռուստատեսության հետ կապված առարկաների հավաքածու։ Գտնվում է Մաքս Ֆակտորի պատմական շենքում, Հայլենդ-ավենյուում։ Շենքի նախագիծը կազմել է Սիմեոն Չարլզ Լին՝ հոլիվուդյան ար-դեկո ոճում։

## Պատմություն
9 տարի ռեստավրացիոն աշխատանքներից հետո չորս հարկանի թանգարանը բացվել է 2003 թվականին և աշխատում էր շաբաթը երկու անգամ։ Այսօրվա դրությամբ թանգարանը աշխատում է շաբաթը 5 օր (չորեքշաբթի-կիրակի)։ Թանգարանը լրացուցիչ միջոցառումներ և հանդիպումներ է կազմակերպում։

Թանգարանից կցված է Mel’s Drive-In ռեստորանը։

## Ցուցադրանմուշներ
Թանգարանում ներկայացված են ավելի քան 10 հազար առարկ։ Առաջին հարկում ներկայացված է հազարավոր սև-սպիտակ նկարներից պատկերասրահ, Քերի Գրանտի ռոլս ռոյսը, «Կապիկների մոլորակը» և «Յուրայի դարաշրջանի պարկը» ֆիլմից ռեկվիզիտը, Ջուդի Գառլենդի մրցանակը և «Կարմիր մաշիկները»։ Այստեղ էլ ներկայացվել է առաջին հոլիվուդյան դիմահարդար Մաքս Ֆակտորի ստուդիայի ցուցահանդեսը դերասանուհիների մազերի գույներով չորս սենյակների հետ՝ շիկահերների (Մերիլին Մոնրո), շիկակարմիրների (Լյուսիլ Բոլ), թխահերների և շագանակահերների։

Երկրորդ և երրորդ հարկերը կինեմատոգրաֆիայի աստղերի կոստյումների համար են, որոնք հայտնվում էին հայտնի ֆիլմերում, գովազդային պոստերներում և ռեկվիզիտում։ Թանգարանում ներկայացված է Մերիլին Մոնրոյի օրիգինալ առարկաների ամենախոշոր հավաքածուն։

Չորրորդ հարկում սարսափ ֆիլմերի դահլիճ է։ Այստեղ կարելի է քայլել բանտային միջանցքով, ինչպես Ջոդի Ֆոսթերը «Գառնուկների լռությունը» ֆիլմում, տեսնել Հաննիբալ Լեկտերի դիմակը, Բորիս Կարլոֆի հետ ֆիլմից մումիան, Ֆրանկենշտեյնին և նրա հարսին։
Պատկեր:Hollywood Museum - Max Factor display.JPG|Մաքս Ֆակտորի դահլիճ
Պատկեր:Hollywood Museum - Marylin Monroe's Makeup (7659573814).jpg|Մերիլին Մոնրոյի կոսմետիկա
Պատկեր:Hollywood Museum - Mae West dress (7659586472).jpg|Մեյ Ուեսթի զգեստ
Պատկեր:Hollywood Museum - Superman (7659565948).jpg|«Սուպերմեն» ֆիլմից Քրիստոֆեր Ռիվի զգեստը։
Պատկեր:Hollywood Museum - Indiana Jones' Grail Diary (7659583966).jpg|Գրաալի օրագիրը «Ինդիանա Ջոնս և Վերջին խաչակրաց արշավանք»
Պատկեր:Hollywood Museum - Tales from the Crypt (7659578934).jpg|«Tales from the Crypt» հեռուստասերիալից տիկնիկ
Պատկեր:Hollywood Museum - Silence of the Lambs (7659580774).jpg|«Գառնուկների լռությունը» ֆիլմից ռեկվիզիտ


## Ծանոթագրություններ

## Արտաքին հղումներ
* 

Կատեգորիա:Լոս Անջելեսի թանգարաններ
Քաղաքական բռնաճնշումների զոհերի հուշարձան

**Քաղաքական բռնաճնշումների զոհերի հուշարձան**, հուշարձան Ուֆայում։ Տեղադրվել է քաղաքի Խորհրդային շրջանում գտնվող Հաղթանակի 50-ամյակի պուրակում, Երիտասարդական պալատի (նախկին՝ Յուբիլեյնինի ՄՏ) մոտ։

## Պատմություն
Հուշարձանի ստեղծման որոշումը կայացվել է Բաշկորտոստանի հանրապետության Գերագույն խորհրդի նախագահության որոշման համաձայն, «Ուֆա քաղաքում քաղաքական բռնաճնշումների զոհերի հուշարձան կառուցելու մասին» 1993 թվականի սեպտեմբերի 2-ին, որը ստորագրել է Բաշկորտոստանի հանրապետության Գերագույն խորհրդի նախագահ Մուրտազա Ռախիմովը, Բաշկորտոստանում քաղաքական բռնաճնշումների զոհերի ասոցիացիայի պատվավոր նախագահ Ս. Խ. Տուպեևի նախաձեռնությամբ։ Բաշկորտոստանի կառավարությունը հայտարարեց մրցույթ հուշարձանի լավագույն ճարտարապետական և գեղարվեստական լուծման համար։

Հուշարձանի հեղինակներն են Յու. Սոլդատովը (նախագծի հեղինակ, քանդակագործ) և Լ. Դուբինսկին (ճարտարապետ)։ Աշխատանքները ֆինանսավորել է Բաշկորտոստան հանրապետության կառավարությունը։ Աջակցություն է ցուցաբերել «Ուրալյան  քարեր» ՍՊԸ-ի (Կարելիայում հայտնաբերել է մարմարե բլոկ) և «*UMPO*» ՓԲԸ (բրոնզե ձուլում) ներկայացուցիչները։ Հուշարձանը բացվել է 2000 թվականի դեկտեմբերի 23-ին, որն իրենից ներկայացնում էր Կարելյան քարից պատրաստված 6 մետր բարձրությամբ կոթող և բրոնզից պատրաստված քանդակագործական համաձուլվածք (երեխային գրկած մայրը)։ Քարի վրա կան մակագրություններ` «Ի հիշատակ քաղաքական բռնաճնշումների զոհերի» և «Միայն ստեղծագործ միտքը կփրկի կյանքը ...» (բաշկիրերեն և ռուսերեն)։ Քաղաքական բռնաճնշումների զոհերին նվիրված հուշարձանը Ուֆայի պատմամշակութային գեղատեսիլ վայրերից մեկն է, հարգանքի տուրք բոլոր նրանց, ովքեր զոհվել են քաղաքական բռնաճնշումներից։ Քաղաքական բռնաճնշումների զոհերի հիշատակի օրերին հուշարձանի մոտ ծաղիկներ են դրվում։

## Ծանոթագրություններ

## Գրականություն
* *Валитов Н. Ф.* Неизвестная история города Уфы. - Уфа, 2004.
* 
* Уфа: страницы истории./ Сост. М. В. Агеева. - Уфа: Китап, 2006. - 376 с.
* *Пулечкина О. П.* Прогулки по старой Уфе: Архитектура XVI-XX вв. - Уфа, 1999.

## Արտաքին հղումներ
* Памятник жертвам политических репрессий, г. Уфа, сквер 50-летия Победы

Կատեգորիա:Ուֆայի հուշարձաններ
Կատեգորիա:Ստալինյան բռնաճնշումների զոհերի հուշարձաններ
Կատեգորիա:Ստելաներ
Իշամեղուների և թագավորների մասին

**Իշամեղուների և թագավորների մասին** (), խորհրդային մուլտֆիլմ, որը նկարահանվել է ռեժիսոր Ալեքսանդր Գորլենկոյի կողմից, «Սոյուզմուլտֆիլմ» ստուդիայում, 1984 թվականին, Կազիս Սայայի հեքիաթի մոտիվներով։ Մուլտֆիլմի երաժշտությունը կատարել է Վլադիմիր Նազարովի ֆոլկլորային համույթը։

## Սյուժե
Մուլտֆիլմում կա սյուժետային երկու գիծ։ Դրանց հերոսներն անփոփոխ են, բացառությամբ թագավորի։

Առաջին սյուժետային գիծ։

Կառապանը հանգիստ քշում է ձին, որն ամրացված է թագավորին տանող սայլին։ Հանկարծ ձիու ականջի մեջ հայտնվում է իշամեղուն և սկսում է թռչկոտել և ինչ-որ բաներ պատմել։ Անկառավարելի սայլը բախվում է սյունին։ Թագավորը դրա համար մեղադրում է կառապանին և ուժեղ ձգում նրա ականջը։ Կառապանը գոռալով փախչում է։ Նա զայրացած էր և այդ պատճառով չի համաձայնվում հարևանների հետ զբոսնել և վերադառնում է տուն` կնոջ մոտ։ Մի փոքր բանի պատճառով կառապանը նախատում է նրան։ Իր զայրույթը կինը թափում է շան վրա։ Իսկ շունը իր զայրույթը թափում է աքաղաղի վրա։ Աքաղաղը զայրանում է կատվի վրա։ Կատուն զայրանում է մկան վրա, իսկ մայր մուկը որի մկնիկին կերել է կատուն, հրամայում է իր երկու երեխաներին, որպեսզի ուտեն մեղուների ողջ մեղրը։

Երկրորդ սյուժետային գիծ։

Ամեն ինչ կրկնվում է մինչև սայլի կոտրվելը։ Նոր թագավորն ընդհանրապես չի բարկանում կառապանի վրա և ազատ է արձակում նրան։ Տեսնելով իր հարևաններին` ուրախ կառապանը համաձայնվում է զբոսնել նրանց հետ։ Երբ վերադառնում է տուն, կինը քիչ է մնում խփի հարբած ամուսնուն, բայց ամուսինը կարողանում է հանդարտեցնել կնոջը։ Կինն անպետք ուտելիք է բերում։ Ամուսինն ուտելիքը տալիս է շանը։ Վերջինս ուտելիքն առաջարկում է աքաղաղին, բայց նա կերը տալիս է հավին, իսկ կինը կերակրում է կատվին, որը շատ լավ տրամադրություն ունի և համբուրում է մայր մկանը։ Մկնիկները նորից թույլտվություն են խնդրում ուտելու մեղուների մեղրը, բայց նրանց մայրը չի թողում, քանի որ մեղուները փոշոտում են բույսերը, որոնք ուտում են կովերը` դրա հաշվին կաթ տալով, որն էլ խմում է կատուն։

## Հեղինակներ

* Հեղինակները ներկայացված են ըստ մուլտֆիլմի լուսագրերի։

## Փառատոններ և մրցանակներ
1984 թվական` Արևելյան երկրների կինոփառատոնի դիպլոմ (Աշխաբադ)։

## Մուլտֆիլմի մասին

## Ծանոթագրություններ

## Արտաքին հղումներ
* 
* 

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ալեքսանդր Գորլենկոյի մուլտֆիլմեր
Դմիտրի Յատչենկո

**Դմիտրի Իվանովիչ Յատչենկո** (, ), ռուս ֆուտբոլիստ, կիսապաշտպան և պաշտպան։

## Կարիերա
### Ակումբային
Մոսկվայի «Դինամո» դպրոցի սան է։ 2004 թվականից իր երկվորյակ եղբոր՝ Եվգենիի հետ հանդես է եկել ակումբի երկրորդ կազմում։ 2007 թվականի սկզբին վարձավճարով տեղափոխվել է Նալչիկի «Սպարտակ» ակումբ (Եվգենին նույնպես դիտումների է մասնակցել Կաբարդինո-Բալկարիայի թիմում, սակայն չի ընտրվել)։ Առաջին երեք տուրերի ընթացքում խաղացել է ձախ կիսապաշտպանի դիրքում, ապա հիմնական կազմում իր տեղը զիջել է Վալենտին Ֆիլատովին և ընդհուպ մինչև 14-րդ տուրը խաղացել է երկրորդ կազմում, ապա Դենիս Եվսիկովի՝ «Տոմ» տեղափոխվելուց հետո զբաղեցրել է նրա տեղը աջ պաշտպանի դիրքում։

2013 թվականի դեկտեմբերին պայմանագիր է կնքել «Կռիլյա Սովետով» ակումբի հետ։

Պրեմիեր լիգայում իր առաջին գոլը խփել է 2016 թվականի սեպտեմբերի 18-ին՝ իր 205-րդ խաղում։

### Հավաքականում
Հանդես է եկել Ռուսաստանի երիտասարդական հավաքականի կազմում։ 2011 թվականի օգոստոսի 19-ին Դմիտրին հրավիրվել է Ռուսաստանի երկրորդ հավաքական՝ մասնակցելու Բելառուսի օլիմպիական հավաքականի դեմ խաղին։

## Վիճակագրություն

## Ծանոթագրություն

## Արտաքին հղումներ
* Համառոտ կենսագրությունը Газета.ру կայքում
* 
* 

Կատեգորիա:Դինամո Մոսկվայի ֆուտբոլիստներ
Կատեգորիա:Կռիլյա Սովետովի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Նալչիկի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Խաղամախայի ճակատամարտ

**Խաղամախայի ճակատամարտ**, ռազմական բախում Մարզպանական Հայաստանի և Սասանյան Պարսկաստանի միջև, որը տեղի է ունեցել 572 թվականին։ Վահան Մամիկոնյանի մահից հետո որոշ ժամանակ դեռևս շարունակվում է խաղաղ ժամանակաշրջանը, սակայն, երբ պարսից արքա է դառնում Խոսրով Անուշիրվանը, նա նորից սկսում է հայերին պարսիկներին ձուլելու քաղաքականությունը։ Այս ամենի հետևանքով Վարդան Մամիկոնյանը, որը հայտնի է որպես *Վարդան Կրտսեր* կամ *Կարմիր Վարդան*, ապստամբում է։ 572 թվականին տեղի է ունենում Դվինի ճակատամարտը, որտեղ Կարմիր Վարդանը հանկարծակի գրոհով կարողանում է հաղթանակ տանել։ Իր թուլացած դիրքերը վերականգնելու համար Խոսրով Անուշիրվանը Հայաստան է ուղարկում Միհրան Միհրևանդակին, որի հետ բախումը տեղի է ունենում Խաղամախայի դաշտում։

## Նախապատմություն

Վահան Մամիկոնյանի մահից հետո որոշ ժամանակ դեռևս շարունակվում է խաղաղ ժամանակաշրջանը։ Հայաստանի մարզպաններ էին շարունակում դառնալ հայազգի գործիչներ՝ Վարդ Պատրիկը, Մժեժ Գնունին, սակայն, երբ սասանյան արքա Խոսրով Անուշիրվանը ժառանգում է գահը, նորից սկսվում է հայերին պարսիկներին ձուլելու քաղաքականությունը։ 564 թվականին հայոց մարզպան է նշանակվում պասրիկ Սուրենը։ Պարսիկները քարոզում էին ընդունել զրադաշտականություն, Դվինում և այլ վայրերում կառուցում էին ատրուշաններ։ Այս ամենի պատճառով Վարդան Մամիկոնյանի թոռը՝ Վարդան Կրտսերը ապստամբում է, և 572 թվականի փետրվարի 2-ին տեղի է ունենում Դվինի ճակատամարտը, որտեղ Կարմիր Վարդանը հանկարծակի գրոհով վերցնում է քաղաքը, քանդում կրակապաշտարանը։ Իր թուլացած դիրքերը վերականգնելու համար Խոսրով Անուշիրվանը որոշում է Հայաստան ուղարկել 20 հազարանոց մի բանակ, որի կազմի մեջ կային նաև ռազմական փղեր․ զորքերի հրամանատար է նշանակվում Միհրան Միհրևանդակը, որի հետ բախումը տեղի է ունենում Խաղամախայի դաշտում։

## Ճակատամարտ
Ներխուժելով Մարզպանական Հայաստան՝ պարսից հրամանատար Միհրանը բանակում է Խոսրովի անտառի և Ջրվեժի լեռների հարավային լանջերի միջև գտնվող Խաղամախայի դաշտում։ Վարդանն իր զորքը բաժանում է երեք մասի, որից մեկը պետք է դարանակալեր և ճակատամարտի վճռական պահին հարվածեր պարսից բանակին, մյուսը պետք է հակառակորդի վրա գրոհեր ձախից, իսկ իր՝ սպարապետի զորամասը՝ աջից։

Վաղ առավոտյան, երբ դեռ հակառակորդը չէր նախապատրաստվել և չէր հասցրել ռազմական դիրք բռնել, Վարդանը հանկարծակի գրոհ է սկսում և պարսից բանակին հարվածում երկու թևերից։ Պարսից բանակում իրարանցում է սկսվում, սակայն քիչ անց նրանք կարողանում են վերադասավորել սեփական ուժերը և, հասկանալով, որ հայոց սպարապետը գործում է աջ թևում՝ հակագրոհ սկսել այդ թևում։ Օժանդակ ուժերն օգնության են հասնում պարսիկներին, հիմնականում, բանակի կենտրոնական մասից, քանի որ երկու թևերի վրա հարձակման հետևանքով կենտրոնական մասը «անգործ» էր մնացել։

Վահան Մամիկոնյանը կարողանում է վերադասվարել սեփական ուժերը և կասեցնել հակագրոհը։ Քանի որ կենտրոնական ուժերը բերվել էին աջ թև, պարսկական զորքը մասնատվել էր, իսկ կենտրոնական մասը՝ բաց մնացել։ Այս պահին ռազմադաշտ է մտնում հայոց երրորդ գունդը, որը մինչ այդ դարանակալել էր։ Չկարողանալով դիմադրել երրորդ՝ նոր բացված ճակատին` պարսկական բանակը նահանջում է։

## Տես նաև
*Վարդան Կրտսերի ապստամբություն

## Ծանոթագրություններ

Կատեգորիա:Հայկական մարզպանության ճակատամարտեր
Կատեգորիա:Սասանյան Պարսկաստանի ճակատամարտեր